b'\n_START_ARTICLE_\nVereinigung der Opfer des Stalinismus\n_START_PARAGRAPH_\nVereinigung der Opfer des Stalinismus (VOS; foreningen for stalinismens ofre) er en tysk almennyttig organisasjon som representerer ofre for stalinistisk forf\xc3\xb8lgelse._NEWLINE_Organisasjonen ble grunnlagt 9. februar 1950 i Vest-Berlin av tidligere konsentrasjonsleirfanger, tidligere krigsfanger og tidligere politiske fanger som hadde flyktet til Vest-Tyskland._NEWLINE_Til organisasjonens viktigste m\xc3\xa5l h\xc3\xb8rer bearbeidelse av historien og offentlighetsarbeid. VOS arbeider ogs\xc3\xa5 for at ofrene for kommunistisk forf\xc3\xb8lgelse skal bli rehabilitert og f\xc3\xa5 erstatning. Videre engasjerer organisasjonen seg i lovgivning knyttet til tidligere politiske fanger, og deltok i grunnleggelsen av den offentligrettslige, f\xc3\xb8derale Stiftung f\xc3\xbcr ehemalige politische H\xc3\xa4ftlinge._NEWLINE_Organisasjonen flyttet til Bonn etter bygningen av Berlinmuren. I juli 1998 flyttet organisasjonen tilbake til Berlin._NEWLINE_Siden september 1988 har organisasjonen v\xc3\xa6rt tilsluttet Union der Opferverb\xc3\xa4nde kommunistischer Gewaltherrschaft._NEWLINE_VOS utgir m\xc3\xa5nedlig tidsskriftet Freiheitsglocke._NEWLINE_Leder for VOS er Hugo Diederich.'